Z A P I S N I K

22. sjednice Vijeća Mjesnog odbora Žitnjak, 
održane 30. ožujka 2023., u prostorijama mjesne samouprave MO Žitnjak, s početkom u 18.00 sati

NAZOČNI ČLANOVI VIJEĆA
1. Mario Kovačić
2. Slavica Marinković
3. Marko Lijović
4. Sanja Šutej
5. Ivan Bedek

OSTALI NAZOČNI: Jozo Tomić, Damir Kaurin 

Sjednici predsjedava Mario Kovačić, predsjednik Vijeća.

Zapisnik vodi: Mario Kovačić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 22. sjednicu Vijeća Mjesnog odbora.

Prije utvrđivanja dnevnog reda, predsjednik Vijeća Mario Kovačić, otvara raspravu o zapisniku s 21. sjednice Vijeća Mjesnog odbora Žitnjak. 
S obzirom da nema primjedbi, zapisnik se jednoglasno verificira. 


D N E V N I     R  E D

1. Aktualna komunalna problematika. 
1. Korištenje prostora MS Žitnjak.
1. Razno: izvješća, pitanja i  prijedlozi.


Ad 1.) Aktualna komunalna problematika

Stranke Jozo Tomić i Damir Kaurin ukazuju na problem odvodnje u ulici Žitnjačka cesta od kbr. 9b, 13b i 15b. 
Uvidom u Geoportal utvrđeno je da se parcela nalazi u privatnom vlasništvu i da bi stranke trebale tražiti suglasnost svih vlasnika za provođenje vodoopskrbne mreže kroz parcelu.
Stranke napominju da bi bilo potrebno napraviti rekonstrukciju prometnice od Radničke ceste do Žitnjačke ceste s kompletnom komunalnom infrastrukturom i nogostupom.
Predsjednik Vijeća, Mario Kovačić napominje da će se navedena prometnica staviti u Plan komunalnih potreba za 2024. godinu.
Otvara raspravu.
            Nakon rasprave Vijeće jednoglasno donosi 


Z a k l j u č a k
o rekonstrukciji prometnice od Radničke ceste do Žitnjačke ceste

Obzirom da je izrada tehničke dokumentacije planirana Planom programa građenja komunalne infrastrukture u Gradu Zagrebu za 2023. Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da gradnju navedene prometnice uvrsti u Prijedlog programa građenja za 2024.

Građani također ukazuju na problem smeća u Žitnjačkoj cesti preko puta kbr. 9. slike u prilogu.
Predsjednik Vijeća, Mario Kovačić odgovara da će obići teren, poslikati te direktno poslati mail komunalnom redarstvu.

Građani postavljaju pitanje postave znaka prednosti prolaza iz Žitnjačke ceste na odvojak Radničke ceste. Također se postavlja pitanje postave znaka prednosti prolaza za ulicu od bivše osnovne škole prema odvojku Radničke ceste.  
Predsjednik otvara raspravu.
            Nakon rasprave Vijeće jednoglasno donosi 


Z a k l j u č a k

o postavljanju prometnih znakova prednosti prolaza . 

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja prometnog znaka „Prednost prolaska“ u Žitnjačkoj ulici na ulicu odvojak Radničke ceste na dvije lokacije (mikrolokacije označene na izvatku iz geoportala) 
· izvodak iz geoportala u prilogu.
· ovaj zaključak dostavlja se Vijeću Gradske četvrti na daljnje postupanje
Stranke Jozo Tomić i Damir Kaurin ukazuju na problem nedostatka javne rasvjete, pa mole Vijeće da se bar postavi jedan rasvjetni stup na izlazu Žitnjačke ceste na odvojak Radničke ceste.
Predsjednik otvara raspravu.
            Nakon rasprave Vijeće jednoglasno donosi 

Z a k l j u č a k

o postavljanju rasvjetnog stupa – Žitnjačka cesta – odvojak Radničke ceste

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· postavljanja jednog rasvjetnog stupa na izlazu iz Žitnjačke ceste na odvojak Radničke ceste.
· izvadak iz geoportala u prilogu.
· ovaj zaključak dostavlja se Vijeću Gradske četvrti na postupanje.
Vijećnica Slavica Marinković ukazuje na problem najezde štakora na području MO Žitnjak te traži da se napravi deratizacija na cijelom području Mjesnog odbora.


Z a k l j u č a k

o deratizaciji glodavaca na području MO Žitnjak

Vijeće Mjesnog odbora Žitnjak predlaže Vijeću Gradske četvrti Peščenica-Žitnjak da od nadležnih službi zatraži stručni očevid i u okviru svoje nadležnosti pokrene postupak: 

· deratizacije glodavaca (štakora) na području MO Žitnjak
· ovaj zaključak dostavlja se Vijeću Gradske četvrti na postupanje

Ad 2.) Korištenje prostora MS Žitnjak.

Predsjednik Vijeća, Mario Kovačić izvješćuje da su pristigla dva zahtjeva za produljenje prostora; stranke HDZ I HDZ-a mladež za produljenje korištenja prostora.
Nakon kratke rasprave Vijeće jednoglasno donosi


Z a k lj u č a k
o korištenju  prostora  Mjesne samouprave Žitnjak

Vijeće Mjesnog odbora Žitnjak suglasno je s produljenjem prostora te:

0. donosi zaključak o korištenja prostora MS Žitnjak političkoj stranci MLADEŽ HDZ-a, Žitnjak 61, kojeg zastupa Dora Gašparović, i to u terminu srijedom od 16,00 – 18,00 sati.

 
Z a k lj u č a k
o povremenom korištenju prostora Mjesne samouprave Žitnjak

                 Vijeće Mjesnog odbora Žitnjak suglasno je s produljenjem prostora te:
[bookmark: _GoBack]
- donosi zaključak o korištenja prostora MS Žitnjak političkoj stranci HDZ-a, Žitnjak 61, kojeg zastupa Marko Majdak, i to u terminu srijedom od 20,00 – 22,00 sata.


Ad 3.) Izvješća, pitanja i prijedlozi.

Predsjednik Vijeća Mario Kovačić, izvještava nazočne vijećnike s radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima.  
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 19.00 sati.
Zapisnik sastavio:
______________
Mario Kovačić

KLASA:024-08/23-003/653
URBROJ:251-13-11-11/006-23-3 
Zagreb, 30. ožujka 2023.

Predsjednik
Vijeća Mjesnog odbora
Žitnjak
_______________________
 Mario Kovačić
